Zjanar Duğalova

Zjanar Asylbekqyzy Duğalova (kasakhisk: Жанар Асылбекқызы Дұғалова; født 17. januar 1987  i Kyzylorda) 
er en kasakhisk popsanger, låtskriver og skuespiller. I 2014 ble hun den andre vinneren av Tyrkvisjonens sangkonkurranse.

Biografi 
Duğalova har sin musikalske utdannelse fra det nasjonale kunstakademiet i Almaty. I 2011 hadde hun en rolle i filmen Koktejl dlja zvezdy 2, og hun har senere hatt en rolle i fem andre filmer (2017).  I februar 2012 ble Duğalova kjent da hun ble vokalist i den kasakhiske jentegruppa KesjYOU. Gruppa deltok i Kasakhstans nasjonale finale før Tyrkvisjonens sangkonkurranse med melodien «Rizamyn». I juni 2014 forlot hun KesjYOU for å satse på en solokarriere.

Solokarriere 
I 2014 ble Zjanar Duğalova vinner av Tyrkvisjonens sangkonkurranse med sin egenkomponerte melodi «Izin körem». 
Samme år vant hun også nominasjonen som årets beste kvinnelige vokalist i Kasakhstan ved tildelingen av musikkprisen .

I mars 2016 ble Duğalova den første vokalisten i Kasakhstan med over to millioner visninger for en sang på nettstedet YouTube, noe som ble oppnådd med «Ajta bersin». I mai 2017 hadde videoen fem millioner visninger.

Duğalova er blitt tildelt over 70 utmerkelser og hun har representert Kasakhstan i ulike internasjonale festivaler og konkurranser. I 2015 ble hun tildelt ærestutmerkelsen som hedret artist i Kasakhstan.

Singelutgivelser (utvalg) 

 2017: «Ala ketpedin» («Ала кетпедін»)
 2016: «Munyng durys bolmady» («Мұның дұрыс болмады»)
 2015: «Ajta bersin» («Айта берсін»)
 2014: «Izin körem» («Ізін көрем») 
 2014: «Sen menï tusïnbedïn» («Сен мени тусинбедин»)
 2013: «Bir suraq» («Бір сұрақ»)
 2012: «Sen emes» («Сен емес»)
 2011: «Tandanda» («Танданба»)

Referanser

Eksterne lenker 
 
 Zjanar Duğalova på kino-teatr.ru 
 Zjanar Duğalova på kinopoisk.ru 

Sangere
Kasakhstanske musikere
Deltakere i Turkvizyon (Kasakhstan)
Vinnere av Tyrkvisjonens sangkonkurranse